Stemmer du grønt? Dét spørgsmål var en gruppe unge fra København fredag taget til Aalborg for at stille nordjyderne. Formålet var at få nordjyderne til at stemme klimabevidst, når de sætter krydset den 1. november.

I disse uger vrimler det med med folk på gaden, der vil sælge nordjyderne deres valgbudskaber, men det er ikke alle, der kæmper for et parti. Nogen nøjes med at kæmpe for en sag. En af dem er Jens Emborg Bünemann, der er talsperson for den Den Grønne Ungdomsbevægelse. Fredag havde han taget turen hele vejen fra København til Aalborg for at komme ud med sit budskab. Og spørgsmålet til nordjyderne var: - Stemmer du grønt? På turen havde Jens Emborg Bünemann og Den Grønne Ungdomsbevægelse nemlig sat sig for at oplyse danskerne om, hvordan man, ifølge dem, stemmer grønest. For at få budskabet ud fik de uddelt massevis af flyers i nordjydernes postkasser, og samtidigt fik Jens Emborg Bünemann og flere af de øvrige klimaaktivister en snak med en flere forbipasserende. - Vi vil nemlig have klimahandling her og nu, lød det fra Jens Emborg Bünemann. Den Grønne Ungdomsbevægelse har sammen med en række andre organisationer spurgt de opstillede partier, om de kan gå ind for tre klimakrav: - Kan ofte blive en københavnerting Ud fra svarene er partierne rangeret efter, hvor grønne de er. - Vi tror, det er vigtigt, at vi går ud og taler med folk og møder dem og kigger dem i øjnene og har en snak med dem om, hvor vigtigt det her er, og derfor tror vi selvfølgelig på, at det nytter, siger Clara Sophie Storm, der er også er på gaden for at tale med folk om klimaet. Når hun gør status på dagen, fortæller hun, at det er gået over alt forventning. - Altså jeg vil faktisk sige, at folk er vildt åbne, i forhold til hvad jeg havde frygtet eller haft som fordom. Og hvorfor er det så værd at tage hele vejen fra København til Nordjylland? - Det er virkelig vigtigt, at vi fokuserer på at lave klimakamp ude i landet. Det kan ofte blive en københavnerting og en ting for unge københavnere at lave klimaaktivisme, men klimakrisen kommer jo til at ramme alle i Danmark, siger Jens Emborg Bünemann. I løbet af valgkampen udfører den Den Grønne Ungdomsbevægelse også klimamarch og demonstrationer. Fredag demonstrerede de også i Aalborg.